APSTIPRINU

Viesītes novada pašvaldības

Iepirkumu komisijas priekšsēdētāja

\_\_\_\_\_\_\_\_\_\_**S. Puzāne**

2021.gada 08.jūnijā

Publisko iepirkumu likumā nereglamentētā iepirkuma

**Būvuzraudzība būvdarbiem** **Sēlijas sporta skolas zāles jumta atjaunošanai Smilšu iela 39, Viesītē**

**ID Nr. VNP 2021/N – 11**

**instrukcija**

1. **Informācija par pasūtītāju**

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu speciāliste Silvija Eglīte, 65245920, 26450477, e-pasts silvija.eglite@viesite.lv;
* Būvinženieris Gatis Puzāns – 65245492, e-pasts gatis.puzans@viesite.lv
 |
| **Darba laiks** | P,O, T, C no plkst. 0800 līdz 1200 un no plkst.1230-1700; Piektdienās no plkst. 0800 līdz 1200 un no plkst.1230-1430 |

1. **Iepirkuma metode**
	1. Iepirkums tiek organizēts atbilstīgi Viesītes novada domes 2018.gada 19.aprīlī apstiprinātajiem noteikumiem Nr. 2018/4 „Par kārtību, kādā tiek veikti Publisko iepirkumu likumā nereglamentētie iepirkumi” (<http://www.viesite.lv/wp-content/uploads/2018/04/Kartiba_Nereglamentetiem_iepirkumiem.pdf> ).
2. **Iepirkuma priekšmets**

Iepirkuma priekšmets ir būvuzraudzība Sēlijas sporta skolas zāles jumta atjaunošanai, Smilšu iela 39, Viesītē (turpmāk tekstā – pakalpojums) saskaņā ar tehnisko specifikāciju (4.pielikums).

1. **Līguma izpildes termiņš un izpildes vieta**
	1. Plānotais līguma izpildes laiks **ir no 28.06.2021. līdz 25.10.2021.**, ieskaitot objekta nodošanu ekspluatācijā.
	2. Līguma izpildes vieta - Smilšu iela 39, Viesīte, Viesītes novads.
2. **Prasības pretendentam**
	1. Iepirkumā drīkst piedalīties LR Komercreģistrā un Būvkomersantu reģistrā reģistrēti būvkomersanti, kuriem ir tiesības veikt būvuzraudzības pakalpojumus (informāciju pasūtītājs pārbaudīs LR uzņēmumu reģistra vietnē <http://www.ur.gov.lv/> un būvniecības informācijas sistēmā <https://bis.gov.lv/bisp/lv/construction_merchants>);
	2. Pretendenta piedāvātajam atbildīgajam būvuzraugam jābūt sertificētam atbilstoši LR normatīvajiem aktiem ēku būvdarbu uzraudzībā;
	3. Pretendents un tā piedāvātais būvuzraugs nedrīkst būt saistīts ar būvdarbu veicēju **SIA “HB Service” un apliecinājuma kartes sagatavotāju arhitekti Guntu Graudupi.**
3. **Piedāvājuma noformēšana**

6.1.Pretendentam jāiesniedz:

* + - 1. Pieteikums (1.pielikums), Cenā jāierēķina visi ar pakalpojuma sniegšanu saistītie izdevumi. Cena līguma izpildes laikā ir nemainīga.
		1. Atbildīgā būvuzrauga apliecinājums (2. pielikums),
1. **Piedāvājuma iesniegšanas laiks un vieta**
	1. Piedāvājums iesniedzams ieskenētā veidā vai ar drošu elektronisko parakstu uz e-pastu silvija.eglite@viesite.lv līdz **14.06.2021. plkst. 10:00** (var sūtīt arī pa pastu vai iesniegt personīgi Viesītes novada domē, Brīvības ielā 10, Viesītē, 9. kabinetā līdz iepriekšminētajam termiņam).
	2. Pasūtītājs nodrošina iesniegto piedāvājumu konfidencialitāti līdz iesniegšanas termiņa beigām.
2. **Piedāvājuma derīguma termiņš**
	1. Piedāvājumam jābūt spēkā līdz līguma noslēgšanai.
3. **Vērtēšana un tās kritēriji**
	1. Līguma slēgšanai tiks izvēlēts piedāvājums ar ***zemāko cenu***(tiks ņemta vērā piedāvājumā norādītā cena EUR bez PVN).
	2. Līguma slēgšana var tikt atteikta, ja pretendentam apturēta saimnieciskā darbība (informācija tiek pārbaudīta <https://www6.vid.gov.lv/?aspxerrorpath=/VID_PDB>), tas ir atzīts par maksātnespējīgu vai tiek likvidēts (informāciju pārbauda publiskajās datu bāzēs).
	3. Ja pretendenta piedāvājums neatbilst šīs instrukcijas prasībām, pretendenta piedāvājums var tikt noraidīts.
	4. Ja divu pretendentu piedāvātās cenas ir vienādas, pasūtītājs tiesīgs veikt izlozi.
4. **Iepirkuma līgums**
	1. Pasūtītājs slēgs ar izraudzīto pretendentu iepirkuma līgumu, atbilstoši līguma projektam (4. pielikums). Ja pretendents, kā piedāvājums atbilst instrukcijas prasībām un ir ar zemāko cenu, atsakās slēgt līgumu, pasūtītājs var slēgt līgumu ar nākamo pretendentu, kam ir zemākā cena.
5. **Citi nosacījumi**
	1. Iepirkums var tikt pārtraukts, ja:
		1. neviens no piedāvājumiem neatbilst instrukcijas prasībām,
		2. netiek iesniegti vismaz divi piedāvājumi,
		3. ir cits pamatots iemesls.

**Pielikumā:**

1. Dalības pieteikums,
2. Atbildīgā būvuzrauga apliecinājums,
3. Tehniskā specifikācija,
4. Līguma projekts.

1.pielikums

**Dalības pieteikums**

iepirkumam

**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē**

**ID Nr. VNP 2021/N – 11**

|  |
| --- |
| Informācija par pretendentu |
| Pretendenta nosaukums: |  |
| Komersanta reģistrācijas numurs un datums: |  |
| Reģistrācijas Nr. un datums Būvkomersantu reģistrā: |  |
| Juridiskā adrese: |  |
| Pasta adrese: |  |
| Tālrunis: |  |  |  |
| E-pasta adrese: |  |
| Interneta vietne: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  |  |  |
| E-pasta adrese: |  |

Ar šo apliecinām savu dalību iepirkumā “**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē”, ID Nr. VNP 2021/N – 11**

Apstiprinām:

1. Pretendentam nav apturēta saimnieciskā darbība, tas nav maksātnespējīgs un netiek likvidēts.
2. Esam iepazinušies ar iepirkuma instrukciju, tajā skaitā arī ar līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.
3. Mūsu piedāvājums ir spēkā līdz līguma noslēgšanai (ja pasūtītājs izvēlēsies mūsu piedāvājumu).
4. Ja pasūtītājs izvēlēsies šo piedāvājumu, apņemamies slēgt līgumu un pildīt visus līguma nosacījumus.
5. Pretendents nav saistīts:
	1. ar būvdarbu veicēju SIA “HB Service”, reģ. Nr. 40103516860,
	2. apliecinājuma kartes sagatavotāju arhitekti Guntu Graudupi, sertif. Nr. [1-00266](https://bis.gov.lv/bisp/lv/specialist_certificates?search%5Bcertificate_number%5D=1-00266).
6. Visa iesniegtā informācija ir precīza un patiesa.
7. Būvuzraudzību veiks \_\_\_\_\_\_\_\_\_\_\_ (speciālista vārds, uzvārds, sert. Nr.)
8. Piedāvātā pakalpojuma cena EUR \_\_\_\_ (*summa vārdiem*) bez pievienotās vērtības nodokļa.
9. Finanšu piedāvājumā ir iekļautas visas izmaksas atbilstoši tehniskajā specifikācijas prasībām

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

**2.pielikums**

**Atbildīgā būvuzrauga apliecinājums**

iepirkumam

**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē**

**ID Nr. VNP 2021/N – 11**

Vārds un uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_

Kvalifikācija, sertifikāta Nr.  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ar šo es, (*Vārds, uzvārds),* apliecinu, ka nepastāv šķēršļi kā dēļ es nevarētu piedalīties iepirkuma “**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē ”, ID Nr. VNP 2021/N – 11**, līguma izpildē gadījumā, ja pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

**Apliecinu, ka neesmu saistīts ar:**

1. **būvdarbu veicēju SIA “HB Service”, reģ. Nr. 40103516860;**
2. **apliecinājuma kartes sagatavotāju arhitekti Guntu Graudupi, sertif. Nr.** [**1-00266**](https://bis.gov.lv/bisp/lv/specialist_certificates?search%5Bcertificate_number%5D=1-00266)**.**

|  |  |
| --- | --- |
| Speciālista paraksts: |  |
| Vārds, uzvārds: |  |
| Datums: |  |

**3.pielikums**

**Tehniskā specifikācija**

iepirkumam

**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē**

**ID Nr. VNP 2021/N – 11**

1. **Informācija par iepirkuma priekšmetu**
	1. Būvuzraudzība jāveic:

**Sēlijas sporta skolas zāles jumta atjaunošanai**, Smilšu iela 39, Viesītē, Viesītes novadā.

 Skat. Iepirkuma dokumentāciju Pasūtītāja pircēja profilā https://www.eis.gov.lv/EKEIS/Supplier/Procurement/55885 (būvprojekta izstrādātājs un būvdarbu veicējs SIA “HB Service”)

* 1. **Plānotais būvdarbu veikšanas laiks no 2021. gada 28. jūnija līdz 25. oktobrim,** ieskaitot objekta nodošanu ekspluatācijā.

## Līguma izpildes termiņš

* 1. Būvuzraudzība jāveic līdz pilnīgai būvdarbu līguma izpildei (objektu nodošanai ekspluatācijā).

## Pieņēmumi un riski.

## Galvenie pieņēmumi vienmērīgai un savlaicīgai pakalpojumu sniegšanai un rezultāta sasniegšanai, ir šādi:

* + 1. Izpildītājam tiek nodrošināta pieeja nepieciešamajiem materiāliem un informācijai, kā arī atbalsts no Pasūtītāja puses;
		2. Būvdarbu iepirkuma rezultātā tiks izvēlēts Būvuzņēmējs ar atbilstošu pieredzi;
		3. Būvuzņēmējs darbojas saskaņā ar noslēgto līgumu;
		4. Visi nepieciešamie vietējie saskaņojumi un apstiprinājumi tiek iegūti savlaicīgi, LR normatīvajos aktos noteiktajā kārtībā un termiņos;
		5. Ir nodrošināta pieeja būvdarbu objektiem;

## Riski:

* + 1. Būvdarbu līgumu ieviešanu, kā arī būvdarbu uzraudzības pakalpojumu sniegšanu var ietekmēt šādi riski:
			1. Aizkavēts būvdarbu izpildes sākums sakarā ar kavējumiem atzīmes iegūšanā par būvdarbu uzsākšanas nosacījumu izpildi;
			2. Būvdarbu līgumu izpildes termiņa pagarināšana;
			3. Saskaņā ar izmaiņām likumdošanā var būt nepieciešamas izmaiņas būvniecības metodēs un tehniskajās specifikācijās;
			4. arī *force majeure* vai citi ārkārtēji apstākļi var padarīt neiespējamu normālu Līguma izpildi.
		2. Pasūtītājs sadarbībā ar Izpildītāju veic visus nepieciešamos pasākumus, lai novērstu vai mazinātu risku ietekmi. Iespējamie riski un pieņēmumi ir jāņem vērā arī sagatavojot piedāvājuma cenu. Izpildītājs nevar prasīt papildus līdzekļus būvdarbu līguma nobīdes vai cenu pieauguma gadījumā.

# Atbildīgā būvuzrauga prombūtnes (darbinieka slimība, atvaļinājums, u.c.) laikā vai darba attiecību pārtraukšanas gadījumā, Izpildītājam nekavējoties jāinformē Pasūtītājs, jānodrošina aizvietotājs ar līdzvērtīgu kvalifikāciju, kas jāreģistrē būvniecības lietā, Būvniecības informācijas sistēmā - BIS.

## DARBA UZDEVUMI

* 1. Nodrošināt Pasūtītāja interešu pārstāvību būvdarbu veikšanas procesā atbilstoši noslēgtajam Būvdarbu līgumam un būvdarbu iepirkuma nolikuma prasībām;
	2. Būvuzraudzība jāveic saskaņā ar pienākumiem, kas noteikti līgumā, Būvniecības likumu, Ministru kabineta 19.08.2014. noteikumu Nr.500 „Vispārējie būvnoteikumi”, Ministru kabineta 02.09.2021. noteikumiem Nr. 529 „Ēku būvnoteikumi” un citu saistošo normatīvo aktu prasībām un šīs tehniskās specifikācijas prasībām.
	3. Izpildītājam jāsniedz Pasūtītājam atbalsts Būvuzņēmēja iesniegto darbu izpildes rasējumu un citu rasējumu caurskatīšanas, saskaņošanas un apstiprināšanas laikā.
	4. Izpildītājam, sadarbojoties ar pašvaldību un citām valsts un/vai pašvaldību oficiālām institūcijām, jāsniedz palīdzība pasūtītājam un Būvuzņēmējam, lai saņemtu būvdarbu veikšanai nepieciešamās atļaujas un apstiprinājumus.
	5. Jāsniedz atbalsts Pasūtītājam izmaiņu veikšanai būvatļaujā.
	6. Izpildītājam jākonsultē Pasūtītājs par būvdarbu līgumu vadību un administrēšanu, ieskaitot konsultācijas nepieciešamajiem pasākumiem, lai pabeigtu līguma izpildi.
	7. Izpildītājam jānodrošina jebkāda citāda būvdarbu līgumu administrācija un koordinācija, ko lūdz Pasūtītājs un kas ir tieši saistīta ar Izpildītāja darbību.
	8. jāvienojas ar Pasūtītāju un Būvuzņēmēju par būvobjektā notiekošo regulāro sanāksmju (iknedēļas, ikmēneša) veidu, dalībniekiem un grafiku, kā arī jāveic sanāksmju protokolēšana un protokolu nosūtīšana sanāksmes dalībniekiem.
	9. Jāsniedz atbalsts Pasūtītājam būves pieņemšanā ekspluatācijā.
	10. Būvuzraugam ir šādi pienākumi:
		1. pirms būvdarbu uzsākšanas izstrādāt būvuzraudzības plānu;
		2. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;
		3. iepazīties ar Pasūtītāja un Būvuzņēmēja, kā arī ar atsevišķu būvdarbu veicējiem (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
		4. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
		5. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
		6. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
		7. pārbaudīt veikto būvdarbu apjomus;
		8. pārbaudīt būvobjektu, kā arī izbūvēto konstrukciju un inženiertīklu atbilstību būvprojekta risinājumiem;
		9. piedalīties būvuzņēmēja kvalitātes pārbaudēs un šaubu gadījumā organizēt no būvdarbu veicēja neatkarīgas, kvalitātes pārbaudes;
		10. izdarīt ierakstus būvdarbu žurnālā BIS – būvniecības informācijas sistēmā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni;
		11. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu - konstrukciju, inženiertīklu u.c. pabeigšanu;
		12. piedalīties konstrukciju, inženiertīklu, segto darbu un citu izpildīto būvdarbu pieņemšanā, tai skaitā kontrolēt darbu izpildes kvalitāti;
		13. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
		14. ierasties būvlaukumā pēc pasūtītāja, autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
		15. izskatīt un saskaņot starpmaksājumus Būvuzņēmējam, ietverot starpmaksājumu rēķinu pārraudzību;
		16. pārbaudīt darba apjomu faktisko izpildi saskaņā ar Līguma Darba apjomu tabulām;
		17. kontrolēt būvdarbu žurnālā un autoruzraudzības žurnālā ierakstīto norādījumu izpildi;
		18. ziņot pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
		19. Nepieļaut būvdarbu uzsākšanu, ja nav saņemtas visas nepieciešamās atļaujas.
		20. nekavējoties izziņot strādājošo evakuāciju no būvlaukuma ugunsgrēka izcelšanās vai eksplozijas draudu gadījumā un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
		21. sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;
		22. piedalīties būves pieņemšanā ekspluatācijā;
		23. informēt attiecīgo būvvaldi, ja būvobjekta ekspluatācija ir uzsākta patvaļīgi;
		24. nodrošināt dalītu laika uzskaiti par savu darbu katrā būvobjektā, pēc būvinspektora pieprasījuma sniegt uzskaiti pamatojošo dokumentāciju.
		25. sagatavot un iesniegt Pasūtītājam ikmēneša atskaiti par būvniecības gaitu iepriekšējā mēnesī.
	11. Būvuzraugam ir šādas tiesības:
		1. pieprasīt no pasūtītāja un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;
		2. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;
		3. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
		4. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;

# NEPIECIEŠAMIE RESURSI

Izpildītājs nepieciešamības gadījumā var izmantot palīgpersonālu. Palīgpersonāla izmaksas jāiekļauj piedāvātajā līgumcenā.

**4.pielikums**

**LĪGUMA PROJEKTS**

iepirkumam

**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē**

**ID Nr. VNP 2021/N – 11**

**Viesīte, Viesītes novads 2021. gada** \_\_.\_\_\_\_\_\_\_

**Viesītes novada pašvaldība”,** reģistrācijas Nr. LV90000045353*,* juridiskā adrese: *Brīvības iela 10, Viesīte, Viesītes novads, LV5237*, tās domes priekšsēdētāja**Alfona Žuka** personā, kurš darbojas pamatojoties uz pašvaldības nolikumu (turpmāk tekstā - Pasūtītājs), no vienas puses,

un

*<Izpildītāja nosaukums>,* reģistrācijas Nr. *<reģistrācijas numurs>,* juridiskā adrese: *<adrese>*, tā *< amats, vārds, uzvārds>* personā, kura rīkojas saskaņā ar *<pilnvarojošā dokumenta nosaukums>* pamata (turpmāk tekstā Izpildītājs) no otras puses,

abi kopā un katrs atsevišķi turpmāk šā līguma tekstā saukti par Pusēm, pamatojoties uz *Publisko iepirkumu likumā nereglamentētā iepirkuma* “**Būvuzraudzība būvdarbiem Sēlijas sporta skolas zāles jumta atjaunošanai Smilšu iela 39, Viesītē”, ID Nr. VNP 2021/N – 11**, **rezultātiem un Izpildītāja iesniegto piedāvājumu, noslēdz šādu līgumu:**

1. **Līguma priekšmets**
	1. Izpildītājs saskaņā ar tehnisko specifikāciju (līguma 1.pielikums), kas atbilst Izpildītāja iesniegtajam piedāvājumam iepirkumā (turpmāk tekstā – Piedāvājums) veic būvuzraudzību **būvdarbiem Sēlijas sporta skolas zāles jumta atjaunošanai, adrese: Smilšu iela 39, Viesīte, Viesītes novads** (turpmāk tekstā – Pakalpojums).
	2. Izpildītājs sniedz Pakalpojumu atbilstoši šī līguma nosacījumiem un Latvijas Republikas normatīvajiem aktiem.
	3. Jautājumos, kas nav atrunāti šajā līgumā, Pusēm ir saistoši iepirkuma, Izpildītāja piedāvājuma un normatīvo aktu nosacījumi.
2. **LĪGUMA IZPILDES KĀRTĪBA**
	1. Izpildītājam ir pienākums veikt Pakalpojumu pilnā apjomā no līguma noslēgšanas līdz objekta nodošanai ekspluatācijā. ***Būvdarbu līguma maksimālais izpildes termiņš 25.10.2021.*** *(*būvobjekta nodošanas termiņš ekspluatācijā).
	2. Jebkāda ar šo līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
3. **LĪGUMCENA UN NORĒĶINU KĀRTĪBA**
	1. Maksa par Pakalpojumu, ieskaitot nodokļus, nodevas un visus citus ar līguma izpildi saistītos izdevumus, atbilstoši iepirkumā iesniegtajam finanšu piedāvājumam ir EUR \_\_\_\_\_\_\_\_ (*summa cipariem un vārdiem*) (turpmāk tekstā - Līguma summa), tai skaitā cena bez PVN ir EUR \_\_\_\_\_\_\_\_\_\_\_ *(summa cipariem un vārdiem)* (turpmāk tekstā – Līgumcena) un PVN 21% summa ir EUR \_\_\_\_\_\_\_\_ (*summa cipariem un vārdiem*).
	2. Maksājumi tiek veikti šādā kārtībā:

|  |  |  |  |  |  |
| --- | --- | --- | --- | --- | --- |
| **Maksājumi**  | **Nosacījumi maksājuma veikšanai** | **Maksājumu apjoms %** | **Summa bez PVN (EUR)** | **PVN 21% (EUR)** | **Kopā (EUR)** |
| * + - 1. starpmaksājums
 | Ir paveikti 50 % būvdarbu | 40% |  |  |  |
| Noslēguma maksājums | Pēc objekta nodošanas ekspluatācijā | 60% |  |  |  |

* 1. Maksājumi tiks veikti uz Izpildītāja norādīto bankas kontu 30 (trīsdesmit) dienu laikā pēc pakalpojuma nodošanas - pieņemšanas akta parakstīšanas, atbilstoša rēķina saņemšanas no Izpildītāja.
	2. Līguma summā ir iekļautas visas darbu izmaksas, kas saistītas ar Pakalpojuma pilnīgu un kvalitatīvu izpildi saskaņā ar tehnisko specifikāciju (līguma 1.pielikums), tajā skaitā izmaksas, kas saistītas ar speciālistu darba apmaksu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.
	3. Līguma summa visā līguma izpildes laikā ir nemainīga, izņemot gadījumus, ja līguma darbības laikā Latvijas Republikā tiek noteikti jauni nodokļi vai izmainīti esošie, kas attiecas uz izpildāmo Pakalpojumu.
	4. Par samaksas brīdi uzskatāms bankas atzīmes datums Pasūtītāja maksājuma uzdevumā.
1. **PUŠU SAISTĪBAS, TIESĪBAS UN ATBILDĪBA**
	1. Izpildītāja saistības:
		1. veikt Pakalpojuma izpildi līgumā noteiktajā termiņā, apjomā un kvalitātē saskaņā ar tehnisko specifikāciju (līguma 1.pielikums) un normatīvajiem aktiem.
		2. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.
		3. ievērot darba drošības un citas normatīvajos aktos noteiktās prasības Pakalpojuma sniegšanas laikā.
		4. sniegt Pasūtītājam nepieciešamo informāciju norādītajā termiņā.
		5. Pakalpojuma izpildes rezultātā tapušos jebkāda veida materiālus nenodot trešajām personām bez Pasūtītāja rakstveida piekrišanas.
		6. līguma izpildes termiņa beigās nodot Pasūtītājam visu ar Objektu saistīto dokumentāciju;
	2. Pasūtītāja saistības:
		1. Pasūtītājs apņemas veikt samaksu par kvalitatīvi un laikā sniegtu Pakalpojumu šajā līgumā noteiktajos termiņos un kārtībā.
		2. Pasūtītājs apņemas sadarboties ar Izpildītāju šī līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju.
		3. Nepieciešamības gadījumā Pasūtītājs brīdina Izpildītāju par neparedzētiem apstākļiem, kas radušies pēc līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Pakalpojuma izpildes termiņi tiek attiecīgi pagarināti.
	3. Izpildītājam jānodrošina, lai Līgumā paredzētos Pakalpojumus uz vietas Objektā sniegtu iepirkuma piedāvājumā norādītais atbildīgais būvuzraugs \_\_\_\_\_\_\_\_\_\_\_\_\_\_ *(vārds, uzvārds, sertifikāta Nr.)* Būvuzraugu nomaiņa ir atļauta tikai ar Pasūtītāja rakstisku piekrišanu, Izpildītājam nodrošinot līdzvērtīgas kvalifikācijas personālu. Izpildītājs būvuzraugu nomaiņu lūdz rakstveidā, pievienojot lūgumam visus iepirkuma nolikumā būvuzrauga kvalifikācijas izvērtēšanai prasītos dokumentus.
	4. Būvuzrauga prombūtnes (darbinieka slimība, atvaļinājums u.c) laikā vai pārtraucot darba attiecības, Izpildītājam nekavējoties jānodrošina kvalifikācijā līdzvērtīgs aizvietotājs.
	5. Pasūtītājam ir tiesības kontrolēt šī līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
	6. Puses savstarpēji ir atbildīgi par otrai Pusei nodarītajiem zaudējumiem, ja tie radušies vienas puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	7. Ja Izpildītājs nesniedz Pakalpojumu līgumā noteiktajā laikā, tad Izpildītājs maksā Pasūtītājam līgumsodu 0,1 % (viena desmitā daļa procenta) apmērā no Līgumcenas par katru nokavēto Pakalpojuma izpildes dienu bet ne vairāk kā 10% no līguma summas, kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Līguma summu tādā apmērā, kāda ir aprēķinātā līgumsodu summa.
	8. Ja Izpildītājs nav ievērojis tehniskajā specifikācijā un šajā līgumā noteiktās prasības attiecībā uz Pakalpojuma sniegšanu, tad Pušu pilnvarotie pārstāvji nekavējoties, bet ne vēlāk kā 3 (trīs) darba dienu laikā sastāda un paraksta aktu, kurā norāda sniegtā Pakalpojuma neatbilstību darba uzdevumam un/vai Piedāvājumam un/vai šī līguma noteikumiem. Akts kļūst par šā līguma neatņemamu sastāvdaļu. Izpildītājam par saviem līdzekļiem neatbilstības jānovērš 5 (piecu) dienu laikā no akta sastādīšanas dienas. Neatbilstību novēršanas termiņā Izpildītājam tiek aprēķināts līgumsods 0,1 % (viena desmitā daļa procenta) apmērā no Līgumcenas par katru neatbilstību novēršanas termiņa dienu. Pasūtītājam ir tiesības ieskaita kārtībā samazināt Izpildītājam maksājamo Līguma summu tādā apmērā, kāda ir aprēķinātā līgumsodu summa.
	9. Gadījumā, ja neatbilstību novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus.
	10. Ja Pasūtītājs neveic samaksu par Pakalpojumu līgumā noteiktajā termiņā, tad Pasūtītājs maksā Izpildītājam līgumsodu 0,1 % (viena desmitā daļa procenta) apmērā no laikā nesamaksātās summas par katru nokavēto maksājuma dienu, bet ne vairāk kā 10% no nesamaksātās summas.
	11. Jebkura šajā līgumā noteikto līgumsodu kopsumma nedrīkst pārsniegt 10 % no Līgumcenas. Līgumsoda samaksa neatbrīvo Puses no to saistību pilnīgas izpildes.
2. **IZMAIŅAS LĪGUMĀ, TĀ DARBĪBAS PĀRTRAUKŠANA**
	1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	2. Pasūtītājs var vienpusēji atkāpties no Līguma, par to rakstveidā paziņojot Izpildītājam:
		1. ja Izpildītājs nepilda Līgumā noteiktās saistības – ar nosacījumu, ka Izpildītājs 5 (piecu) darba dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;
		2. ja Izpildītājs neievēro LR būvniecības vai citu normatīvo tiesību aktu prasības;
		3. ja Izpildītājs ir atzīts par maksātnespējīgu un uzsākts tā likvidācijas process.
	3. Līguma 5.2.punktā minētajos gadījumos Līgums ir uzskatāms par izbeigtu trešajā dienā no Pasūtītāja paziņojuma par vienpusēju atkāpšanos no Līguma nosūtīšanas dienas Izpildītājam. Ja Līgums tiek izbeigts, pamatojoties uz Līguma 5.2.punktu, tad Pasūtītājs samaksā par faktiski paveikto pakalpojumu.
	4. Izpildītājs 10 (desmit) dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem.
	5. Ja Pasūtītājs nokavē maksājumu, Izpildītājs var vienpusēji atkāpties no Līguma – ar nosacījumu, ka Pasūtītājs 10 (desmit) dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam.
	6. Pasūtītājs var pārtraukt līgumu, ja plānotie būvdarbi netiek uzsākti. Šajā gadījumā Pasūtītājs līgumsodu nemaksā.
	7. Līgums var tikt grozīts, ja abas Puses par to vienojas.
	8. Līguma termiņš var tikt pagarināts, ja pagarinās būvdarbu izpildes termiņš.
3. **STRĪDU RISINĀŠANAS KĀRTĪBA**
	1. Jebkuras nesaskaņas, domstarpības vai strīdi starp Pusēm tiek risināti savstarpēju sarunu ceļā, kas tiks attiecīgi protokolētas. Gadījumā, ja Puses 30 (trīsdesmit) dienu laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
4. **NEPĀRVARAMA VARA**
	1. Puses tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā puse netiek atbrīvota no līguma saistību izpildes.
	3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par līguma pārtraukšanu.
5. **CITI NOTEIKUMI**
	1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
	2. Līguma dokumenti:
		1. Iepirkuma instrukcija (glabājas pie Pasūtītāja),
		2. Izpildītāja piedāvājums iepirkumam (glabājas pie Pasūtītāja),
		3. Šis līgums,
		4. Paskaidrojuma raksts (Pasūtītājs izsniedz izpildītājam būvprojektu ar aktu pēc līguma noslēgšanas),
		5. Līguma pielikumi,
		6. Līguma grozījumi (ja tādi būs).
	3. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
	4. Pasūtītājs par kontaktpersonu līguma izpildes laikā nozīmē ……………………….
	5. Izpildītājs kontaktpersonu līguma izpildes laikā nozīmē <*atbildīgās personas vārds, uzvārds*>, tālrunis <*tālruņa numurs*>.
	6. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Pakalpojuma pieņemšanas–nodošanas akta noformēšanu, iesniegšanu un parakstīšanu atbilstoši līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
	7. Pilnvaroto pārstāvju vai rekvizītu maiņas gadījumā puses apņemas rakstiski par to paziņot otram Pusei 5 (piecu) dienu laikā no izmaiņu iestāšanās brīža.
	8. Ar š.g. 1. jūliju Pasūtītāja saistības pārņem Administratīvi teritoriālās reformas rezultātā jaunizveidotais Jēkabpils novads.
	9. Līgums sagatavots 2 (divos) eksemplāros ar vienādu juridisku spēku, no kuriem viens glabājas pie Pasūtītāja un viens pie Izpildītāja.
	10. Līguma pielikumi:
		* 1. Pielikums - Tehniskā specifikācija.
6. **Pušu rekvizīti un paraksti**

|  |  |  |
| --- | --- | --- |
|  | **Pasūtītājs** | **Izpildītājs** |
| Nosaukums | **Viesītes novada pašvaldība** |  |
| Reģistrācijas Nr.: | LV90000045353 |  |
| Juridiskā adrese: | Brīvības iela 10, Viesīte, Viesītes novads, LV 5237 |  |
| Faktiskā adrese: | Brīvības iela 10, Viesīte, Viesītes novads, LV 5237 |  |
| Banka: | AS SEB banka |  |
| Norēķinu konts: |  |  |
| Bankas kods: | UNLALV2X |  |